CELEX: 62013TN0460
Language: el
Date: 2013-08-28 00:00:00
Title: Υπόθεση T-460/13: Προσφυγή της 28ης Αυγούστου 2013 — Ranbaxy Laboratories και Ranbaxy (UK) κατά Επιτροπής

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/43
            
         Προσφυγή της 28ης Αυγούστου 2013 — Ranbaxy Laboratories και Ranbaxy (UK) κατά Επιτροπής
   (Υπόθεση T-460/13)
   2013/C 325/71
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Ranbaxy Laboratories Ltd (Haryana, Ινδία) και Ranbaxy (UK) Ltd (Λονδίνο, Ηνωμένο Βασίλειο) (εκπρόσωποι: R. Vidal, A. Penny, Solicitors, και B. Kennelly, Barrister)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει το άρθρο 1, παράγραφος 4, της αποφάσεως της Επιτροπής της 19ης Ιουνίου 2013 στην υπόθεση COMP/39.226 — Lundbeck (κιταλοπράμη), σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας ΕΟΧ, καθόσον αφορά τις προσφεύγουσες·
            
         
               —
            
            
               να ακυρώσει το άρθρο 2, παράγραφος 4, της αποφάσεως της Επιτροπής της 19ης Ιουνίου 2013 στην υπόθεση COMP/39.226 — Lundbeck (κιταλοπράμη), καθόσον επιβάλλει πρόστιμα στις προσφεύγουσες ή, επικουρικώς, να μειώσει το ποσό τους, και
            
         
               —
            
            
               να καταδικάσει την καθής στα δικαστικά έξοδα των προσφευγουσών.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής οι προσφεύγουσες προβάλλουν τέσσερις λόγους.
   
               1)
            
            
               Με τον πρώτο λόγο προβάλλεται ότι η καθής υπέπεσε σε πλάνη κρίνοντας ότι η συμφωνία διακανονισμού στην οποία συμβλήθηκαν οι προσφεύγουσες αποτελούσε «εξ αντικειμένου» παράβαση του άρθρου 101, παράγραφος 1, ΣΛΕΕ. Ως εκ τούτου, οι προσφεύγουσες υποστηρίζουν ότι η καθής υπέπεσε σε πλάνη περί το δίκαιο και/ή σε πλάνη ως προς την εκτίμηση των πραγματικών περιστατικών.
            
         
               2)
            
            
               Με τον δεύτερο λόγο προβάλλεται ότι η καθής υπέπεσε σε πλάνη κρίνοντας ότι τα μέρη στη συμφωνία διακανονισμού ήταν τουλάχιστον εν δυνάμει ανταγωνιστές. Ως εκ τούτου, οι προσφεύγουσες υποστηρίζουν ότι η καθής υπέπεσε σε πλάνη περί το δίκαιο και/ή σε πλάνη ως προς την εκτίμηση των πραγματικών περιστατικών.
            
         
               3)
            
            
               Με τον τρίτο λόγο προβάλλεται ότι η καθής υπέπεσε σε πλάνη κατά την ερμηνεία της συμφωνίας διακανονισμού κρίνοντας ότι αυτή παρείχε ευρύτερη προστασία από εκείνη που θα παρείχε η άσκηση των δικαιωμάτων που απορρέουν από το δίπλωμα ευρεσιτεχνίας μεθόδου. Ως εκ τούτου, οι προσφεύγουσες υποστηρίζουν ότι η καθής υπέπεσε σε πλάνη περί το δίκαιο και/ή σε πλάνη ως προς την εκτίμηση των πραγματικών περιστατικών.
            
         
               4)
            
            
               Με τον τέταρτο λόγο προβάλλεται ότι η καθής υπέπεσε σε πλάνη κατά την επιμέτρηση της κυρώσεως που επιβλήθηκε στις προσφεύγουσες και, ως εκ τούτου, η κύρωση αυτή είναι αδικαιολόγητη και δυσανάλογη.